ירגזי ערמוני-גב

ירגזי ערמוני-גב (שם מדעי: Poecile rufescens) הוא מין של ציפור שיר קטנה וחומה ממשפחת הירגזיים.

== מאפיינים חיצוניים ==
ירגזי ערמוני-גב הוא עוף קטן באורך 10–12 ס"מ, מוטת כנפיים 19 ס"מ ומשקל 7–12 גרם. הראש גדול ועגול, עם לחיים לבנות, מקור קצר ושחור וכיפה, סנטר וגרון חומים כהים. הבטן עגולה ובהירה. הגב והמותניים בצבע חום ערמון, מקור שמו. הכנפיים והזנב בצבע אפור. תת-המינים הדרומיים הם בעלי מותניים אפורות ותת-שת אדמדם. קשתית העין כהה, וכף הרגל אפורה כחלחלה. בדומה לקרובו ירגזי שחור-כיפה, קריאת ירגזי ערמוני-גב נשמעת גם כן כ-"ציקדי די די" בת כ-1–1.5 שניות. מקור שמו באנגלית (Chickadee).<ref name=":0" /> קשור בקולו: בניגוד לרוב מיני הירגזים האחרים, ירגזי זה אינו משמיע שריקה צלולה אלא סדרת גרגורים, ומשמש את הירגזי לעיתים רחוקות. קריאת גרגור בודדת משמשת לאזהרה ולאיום.<ref></ref> הירגזי המבוגר ביותר תועד כשהיה בן תשע שנים ושישה חודשים בקליפורניה בשנת 2001.<ref name=":0"></ref>

== התנהגות ==
ירגזי ערמוני-גב הוא עוף פעיל ואקרובטי הקופץ בין ענפים ונתלה הפוך מענפים ואצטרובלים. בחורף, הירגזים יוצרים להקות יחד עם סיטות ומלכילונים. המעוף גלי וקצר. ניזון מחרקים ופרוקי-רגליים המהווים כ-65% מתזונתו,<ref name=":2"></ref> זרעים, גרגירים, שומן ובוטנים ומגיע למתקני האכלה. לרוב מחפש מזון תוך קפיצה בין ענפים וזרדים וליקוט מזון מהקרקע, לעיתים תופס ואוכל מזון תוך כדי תעופה.<ref name=":3"></ref>

=== רבייה ===
הקן מוקם בחלל בעץ ולעיתים גם בתיבות קינון<ref name=":2" /> וקיני נקר נטושים, בגובה 0.61–6.10 מטר מהקרקע, כשתועד קינון בגובה 24.38 מטר מהקרקע. הקן בנוי מטחב, חזזית, נוצות, קליפת עץ,<ref name=":3" /> ומרופד בפרווה ושיער.<ref name=":0" /> הנקבה מטילה בתחילת אפריל עד תחילת יוני 1–9 (לרוב 6–7)<ref name=":3" /> ביצים לבנות עם נקודות אדמדמות.<ref name=":2" /> הנקבה בלבד דוגרת 12–18 ימים, והגוזלים פורחים בגיל 18–21 ימים. שני ההורים מאכילים את הגוזלים. הנקבה מטילה פעם אחת בשנה.<ref name=":3" /> לעיתים, דובים שחורים, נחשים, סמורים, סנאים ועכברים יתקפו קן ויאכלו את הביצים והגוזלים.<ref name=":0" /> אם מפריעים לנקבה במהלך הקינון, היא נושפת ומנפחת את הנוצות באיום,<ref name=":3" /> פעולה שהיא מקור שמה העברי (מהמילה רוגז).<ref></ref>

== תפוצה ובית גידול ==
ירגזי ערמוני-גב ב[[סיאטל, וושינגטון]]
וונקובר, קולומביה הבריטית]]
ירגזי ערמוני-גב מצוי ביערות וחורשים צפוניים וממוזגים, שטחים עירוניים ופארקים לאורך החוף הפסיפי,<ref name=":1" /> עם העדפה ליערות לחים של אלונים ומחטניים.<ref></ref> הירגזי נודד לגובה בקיץ, ויורד לאזורים נמוכים יותר בחורף.<ref name=":0" />

טווח התפוצה (כ–3,920,000 קמ"ר) וגודל האוכלוסייה של מין זה גדולים מאוד, ולכן המין אינו מתקרב לסף סכנת הכחדה לפי קריטריון גודל הטווח וקריטריון גודל האוכלוסייה. מגמת האוכלוסייה בעלייה, ועל כן המגמה לא מצטמצמת בקצב מהיר מספיק כדי להתקרב לסף סכנת הכחדה לפי קריטריון מגמת האוכלוסייה. ירגזי ערמוני-גב מסווג כמין ללא חשש.<ref name=":1"></ref>
== טקסונומיה ==
המין נכלל בעבר בסוג ירגזי עם רוב הירגזיים האחרים, אך מחקר משנת 2005 מבוסס נתונים גנטיים ומורפולוגיים תמך בהפרדת הסוג פויסילה,<ref></ref> כפי שביצעו גופים אחדים, בהם IUCN{{כ}},<ref></ref> ITIS{{כ}},<ref name=":4" /> ו-IOC .<ref></ref> תוצאות דומות חזרו במחקר מאוחר יותר (יוהנסון ואחרים, 2013), אם כי פוצלו מהסוג מספר מינים לסוג סיטיפרוס.<ref></ref>

לפי טריץ' (2017), העץ הפילוגנטי של הסוג (Poecile) הוא:<ref></ref>

===תפוצת תת-מינים===
לירגזי ערמוני-גב שלושה תת-מינים:<ref name=":4"></ref>
* Poecile rufescens barlowi - גרינל, 1900, מצוי לאורך החוף הדרומי של קליפורניה (מפרץ סן פרנסיסקו עד מחוז סנטה ברברה).
* Poecile rufescens neglectus - רידג'ווי, 1879, מצוי במרכז החוף הקליפורני (מחוז מרין).
* Poecile rufescens rufescens - טאונסנד, 1837, מצוי מצפון החוף הקליפורני ועד לדרום אלסקה.<ref></ref>

== קישורים חיצוניים ==

* מפת תחום תפוצה והקלטות של [https://www.xeno-canto.org/species/Poecile-rufescens ירגזי ערמוני-גב] באתר Xeno-canto 
== הערות שוליים ==

ערמוני
ע
קטגוריה:קנדה: עופות
קטגוריה:אלסקה: עופות
קטגוריה:בעלי חיים ביערות ממוזגים באמריקה הצפונית
קטגוריה:בעלי חיים שתוארו ב-1837